laion/Wikipedia-Exotic huggingface dataset:
ויסות שערי ניירות ערך

ויסות שערי ניירות ערך הוא פעולה, המשפיעה על מידת התנודתיות בשערי ניירות הערך, ונעשית על ידי ביצוע פעולות קניה ומכירה של ניירות ערך בשוק ניירות ערך, למטרה זו בלבד. את פעולות הוויסות ניתן לחלק לשני סוגים עיקריים (הגם שלא תמיד אפשר להבחין במדויק בגבול שבין שני הסוגים): פעולות ויסות שאינן מיועדות להשפיע על רמת השערים, אלא במטרה למנוע תנודות חריפות בשעריהן, תנודות הנובעות בדרך כלל מהיקף נמוך של מסחר בנייר ערך מסוים (למשל: פעולות ויסות על ידי עושה שוק). פעולות ויסות המיועדות להשפיע באופן מלאכותי על רמת השערים וליצור רמה גבוהה (או נמוכה) של שער נייר הערך, שלא בהתאם לערכו הכלכלי "האמיתי" (כלומר, שלא בהתאם לשער שהיה צפוי אילו התקיים מסחר הוגן של תחרות משוכללת). רוב הפעולות של ויסות שערי מניות שלא על ידי עושה שוק אינן חוקיות. ויסות שערי ניירות הערך קודם למשבר מניות הבנקים בישראל משבר מניות הבנקים ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
יעקב אזולאי

יעקב אזולאי (1899 – 1986) היה עורך דין ושופט בימי המנדט הבריטי ובמדינת ישראל. אזולאי נולד בצפת. הוא למד בתלמוד תורה ובבית ספר של כל ישראל חברים. בשנת 1920 החל לעבוד במנגנון ממשלת המנדט במשרד הבריאות בטבריה. לאחר מכן עבד כגזבר וכמתורגמן. בשנת 1927 החל לעבוד כמתורגמן בבית המשפט ביפו ולמד משפטים בבית הספר המנדטורי למשפטים. בשנת 1931 עבר לכהן כמתורגמן ומזכיר בבית המשפט המחוזי בחיפה. במאי 1935 החל לכהן כשופט שלום שלישי בתל אביב. מדי פעם הוא מילא באופן זמני תפקיד של שופט מחוזי. בשנת 1945 הועלה לדרגת שופט שלום ראשי. ביולי 1947 הועלה אזולאי לדרגת שופט מחוזי. החל מספטמבר 1947 כיהן במינוי רשמי כשופט בית המשפט המחוזי בחיפה. במסמך השופטים החסוי נכתב עליו: "שופט פלילי טוב. יודע הליכות הערבים". אזולאי היה אחד מששת השופטים המחוזיים הראשונים שמונו במדינת ישראל עם הקמתה. בראשית שנת 1950 הוא מונה לנשיא בית המשפט המחוזי בחיפה. בשנת 1961 עמד אזולאי בראש ההרכב שדן את פרופ' קורט סיטה לחמש שנות מאסר על ריגול. במקביל לעבודתו כשופט כיהן כיו"ר אגודת הערים התאומות חיפה - מרסיי. הוא המשיך לכהן בבית המשפט עד פרישתו לגמלאות ב-1969. אזולאי נפטר ב-2 במאי 1986 ונקבר במתחם בתי הקברות בחיפה. על שמו נקרא רחוב בחיפה, בשכונת רמת אלון. 'אזולאי, יעקוב', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 36. (הספר בקטלוג ULI) נח בי (בירזובסקי), פני תל אביב בקריקטורות, עורך ומוציא לאור: משה שיינבוים, 1939. דוד תדהר (עורך), "יעקב אזולאי", באנציקלופדיה לחלוצי הישוב ובוניו, כרך ז (1956), עמ' 2786 שתי גלימות שיפוט, מעריב, 5 במאי 1986 Notice, פלסטיין בולטין, 22 בספטמבר 1930 Law students diploma day, פלסטיין פוסט, 9 במרץ 1933 השופט יעקב אזולאי לגימלאות - ד"ר עציוני במקומו, על המשמר, 16 בספטמבר 1969 Rest of the news, פלסטיין בולטין, 30 באפריל 1931 מודעה בענין פשיטת הרגל, דבר, 25 ביוני 1934 Postings of new magistrates, פלסטיין פוסט, 19 במאי 1935 שופטי שלום לביה"מ המחוזי, דבר, 14 באפריל 1938 שופטי שלום כשופטי מחוז, המשקיף, 16 בפברואר 1939 אישים ומוסדות, הצופה, 19 באפריל 1945 שופטי־שלום אזולאי וקסן הועלו בדרגה, המשקיף, 3 ביולי 1947 נכנס לתפקידו, דבר, 26 בספטמבר 1947 הודעה בדבר מנויים, עיתון רשמי 3, עמ' 11 השופט אזולאי נשיא ביה"ד המחוזי בחיפה, חרות, 13 בינואר 1950 י. אזולאי קיבל מינויו כנשיא בי"ד מחוזי, מעריב, 7 במרץ 1950 פורפ' סיטה - למאסר חמש שנים, דבר, 8 בפברואר 1961 אישים ומוסדות, הצופה, 11 באפריל 1963 דוד זוהר, שופט אבהי פורש לגמלאות, מעריב, 28 בספטמבר 1969 השופט יעקב אזולאי הובא לקבורה בחיפה, מעריב, 5 במאי 1986
טג'ט

טֶגָ'ט (ככל הנראה מקור השם בערבית, אך פירושו לא ידוע) או μ בתאומים הוא הכוכב הרביעי בבהירותו בקבוצת הכוכבים תאומים עם בהירות מדרגה 2.87. למרות בהירותו היחסית קיבל הכוכב רק את ציון באייר μ. בשל מיקומו הקרוב למישור המילקה, הכוכב מוסתר לעיתים קרובות על ידי הירח, מה שמאפשר למדוד בדיוק רב את קוטרו הזוויתי, ולעיתים רחוקות על ידי כוכבי הלכת כוכב חמה, נוגה ושבתאי (אין אירועי הסתרה של הכוכב על ידי כוכב לכת במאות ה-20 וה-21). במרחק זוויתי של כ-3.7 מעלות ממערב-צפון-מערב לטג'ט נמצא הצביר הפתוח M35 וכמעלה וחצי ממערב, סמוך לכוכב η (אטא) בתאומים, נמצאת שארית סופרנובה IC 443, שלמעשה נמצאת במרחק גדול בהרבה. בסביבתו של טג'ט נמצא אזור H II שניתן לצפייה באמצעות צילום ארוך חשיפה. טג'ט הוא ענק אדום עם סיווג ספקטרלי M3 IIIab, מסתו מעט יותר מפעמיים מסת השמש ורדיוסו יותר מפי 100 מרדיוס השמש. טמפרטורת פניו נמוכה ועומדת על כ-3,600 קלווין והוא מאיר בעוצמה של בערך פי 300 מהשמש באור נראה, אך בשל הטמפרטורה הנמוכה של פניו כמעט כל קרינתו היא בתחום התת-אדום כך שעוצמת הארתו הכוללת היא קרוב לפי 1,800 מעוצמת ההארה של השמש. בהירותו של טג'ט משתנה בין דרגות 2.75 ו-3.02 עם מחזוריות של כ-27 ימים כאשר הבהירות הממוצעת על פני המחזור משתנה בעצמה במחזוריות של כ-2,000 ימים. למרות המחזוריות, הכוכב מסווג כמשתנה לא-סדיר איטי. במרחק זוויתי של כמעט שתי דקות קשת נמצא כוכב עמום עם בהירות מדרגה 11, אך ככל הנראה הוא אינו קשור לטג'ט ונמצא רק במקרה על אותו קו ראייה. טג'ט באתר של ג'ים קלר טג'ט, בבסיס הנתונים SIMBAD לגרמי שמיים אסטרונומיים SIMBAD: Tejat S. Mondal & T. Chandrasekhar: Angular Diameter Measurements of Evolved Variables by Lunar Occultations at 2.2 and 3.8 Microns, The Astronomical Journal, Vol. 130, Iss. 2, pp. 850 (2005) T. Tsuji: Isotopic abundances of Carbon and Oxygen in Oxygen-rich giant stars, Convection in Astrophysics, Proceedings of IAU Symposium #239, p. 308 (2007) Phil Simpson: Guidebook to the Constellations: Telescopic Sights, Tales, and Myths, Springer Science & Business Media, p. 495 (2012) G. P. Können & J. Van Maanen: Planetary occultations of bright stars., Journal of the British Astronomical Association, Vol. 91, p. 149 (1981) J. R. Percy, J. B. Wilson & G. W. Henry: Long-Term VRI Photometry of Small-Amplitude Red Variables. I. Light Curves and Periods, The Publications of the Astronomical Society of the Pacific, Vol. 113, Iss. 786, p. 985, 987 (2001) General Catalogue of Variable Stars: μ Geminorum
הזאהיר

הזאהיר (בפורטוגזית: O Zahir) הוא ספר מאת הסופר הברזילאי פאולו קואלו. ראה אור בשנת 2005 ותורגם ל-44 שפות, בהן הגרסה בעברית שתורגמה על ידי יורם מלצר. הספר נכתב במקור בפורטוגזית, אך מטעמי חוקי זכויות יוצרים, פורסם לראשונה באיראן בשפה הפרסית (מספר חודשים לאחר פרסום הספר באיראן, הוא הורד מהמדפים ומכירתו נאסרה). "זאהיר" הוא מושג שמקורו בתרבות האסלאם. הסיפור סובב סביב המספר, סופר היוצא לחפש את אשתו שנעלמה. מרב יודילוביץ', המו"ל של פאולו קואלו באיראן: מאיימים על חיי, באתר ynet, 16 במאי 2005 הזאהיר, באתר OCLC (באנגלית) פאולו קואלו, 1947,הזאהיר, מפורטגלית - יורם מלצר ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
עמנואל ארנסט סימון

עמנואל ארנסט סימון (1898–1989) היה רופא, חלוץ רפואת הספורט בישראל, ומיוזמי הקמת המכון על שם וינגייט. סימון נולד בברלין. סימון למד רפואה בגיסן, ברלין, וירצבורג וסיים את חוק לימודיו במינכן. בהמשך התמחה בדנמרק, שוודיה ופינלנד. בין השנים 1917–1918 השתתף סימון במלחמת העולם הראשונה. לאחר המלחמה עבד, בין השנים 1923–1924, במכון להיגיינה בברלין. שם עבד עד עלייתו לארץ ישראל. בארץ ישראל היה סימון רופא הספורט הראשון בארץ. בין השנים 1924–1927 סימון עבד בבית הספר הריאלי כרופא ומורה לחינוך גופני. הוא ביסס את החינוך הגופני על יסודות מדעיים ונתמנה למורה ראשי להתעמלות ולספורט ולרופא הפנימיה. סימון, שהיה בעברו אלוף ברלין ובוואריה בריצות 400 מטר ו-800 מטר, הביא סגנון חדש של הוראת החינוך הגופני והספורט בישראל. משנת 1927–1936 ניהל סימון את מחלקת ההיגיינה ב"מרכז הבריאות שטראוס" בירושלים. רופא הספורט ויקטור גוטהיינר היה אסיסטנט שלו. אז נקרא שנית על ידי ארתור בירם, מייסד הריאלי, לשוב וללמד התעמלות בבית ספר הריאלי. בשנת 1939 השתתף סימון בהקמת המחלקה להכשרה גופנית של הוועד הלאומי ועמד בראשה עד שנת 1954. סימון היה מיוזמי הקמת מכון וינגייט, השיג את המימון הראשוני, ואת מתן שמו של אורד צ'ארלס וינגייט למכון. סימון הקים את איגוד "international committee for sports and physical (icspe)" והתמנה לחבר כבוד באיגוד לכל חייו. הניח רעיה צרויה (בתו של ד"ר אליהו אורבך), ושלושה ילדים. "מסע בסוריה ובארץ ישראל" (1930), ירושלים "התעמלות טבעית למדריכים בספורט השימושי", המחלקה להכשרה גופנית שע"י הוועד הלאומי לכנסת ישראל בארץ ישראל, 1939 "סולם קיר: תרגילים לבית הספר ולאגודת הספורט", המחלקה להכשרה גופנית של הוועד הלאומי, 1940 מידע על עמנואל ארנסט סימון בקטלוג הספרייה הלאומית "רופאיה של ארץ ישראל 1948-1979", נסים לוי, יעל לוי, מהדורה שנייה, מרץ 2012, איתי בחור הוצאה לאור, ערך: סימון עמנואל (ארנסט) - חלוץ רפואת הספורט בארץ, עמוד 312 יעקב סובביץ, ראשית החינוך הגופני והספורט בחיפה, אתר העמותה לתולדות חיפה התעמלות טבעית למדריכים בספורט השימושי - ד"ר עמנוטל ארנסט סימון, המחלקה להכשרה גופנית שע"י הוועד הלאומי לכנסת ישראל בארץ ישראל, 1939 סולם קיר - תרגילים לבית הספר ולאגודת הספורט, המחלקה להכשרה גופנית של הוועד הלאומי, 1940
ועדה למתקנים ביטחוניים

במסגרת הסדרתם של תכנון ובנייה בישראל, הוועדה למתקנים ביטחוניים (בראשי תיבות: ולמ"ב) היא זו שבסמכותה לתת היתר בנייה לבניין, מחנה או דרך שמוחזקים על ידי צה"ל או שלוחה של מערכת הביטחון ששר הביטחון אחראי עליה. ועדה זאת היא ועדת משנה של הוועדה המחוזית לתכנון ובנייה את יושב ראש הוועדה ממנה שר הפנים בהתייעצות עם שר הביטחון. היתר בנייה למתקנים מסוג זה יכללו רק פרטים על מקומו של המתקן הביטחוני ופרוט המגבלות שעומדים להטילן עקב הקמת המתקן. התנגדויות לתוכנית למתקן ביטחוני תוגש לוועדה למתקנים ביטחוניים והתנגדות זאת לא תהיה נתונה לעיון. הכרעת הוועדה בלבד (ללא שיקוליה) תועבר לוועדה המקומית לתכנון ובנייה ולוועדה המחוזית לתכנון ובנייה. על החלטת הוועדה למתקנים ביטחוניים יכול משרד הביטחון בלבד להגיש ערר לוועדת ערר של מתקנים ביטחוניים, ועדת הערר היא ועדת משנה של המועצה הארצית לתכנון ובנייה. הוועדה למתקנים ביטחוניים רשאית על פי דרישת שר הביטחון או סגנו להורות לוועדה המקומית לתכנון ובנייה או לוועדה לשמירת הסביבה החופית להורות על שינויים אם הם הכרחיים לפעולתו של המתקן הביטחוני. ארגונים סביבתיים בישראל טוענים כי הליך התכנון המקוצר והרחוק מעין הציבור הנעשה בולמ"ב הוא בעייתי מבחינה דמוקרטית ומאפשר לא אחת פגיעה באינטרסים ציבוריים ובסביבה הטבעית. התנגדות זו שגברה באחרונה במאבק הציבורי כנגד תוכנית "הפולינום" של חיל הים בחיפה, תוכניות למשדרים בערבה ותוכניות נוספות, אף הביאה לזכייתה של הוועדה בגלובוס השחור לשנת 2008 ולמגוון הצעות חוק הבאות לצמצם את חופש הפעולה שלה. בשנת 2023, בעקבות מספר תוכניות שקודמו תוך פגיעה חמורה באתרי טבע, יצאה החברה להגנת הטבע בקמפיין בנושא. חוק התכנון והבנייה עו"ד עפר טויסטר, ‏הוועדה למתקנים ביטחוניים: פרה קדושה שהגיע זמנה, באתר גלובס, 1 במאי 2005 צפריר רינת, צבא הבנייה לישראל, באתר הארץ, 19 בנובמבר 2007 מטיילים בארץ, "הסרטון הזה מיועד לשר הביטחון" - בנוגע להקמת מתקן צבאי בעין פית, באתר Youtube, 31 במאי 2023 הוועדה החשאית שמתעלמת מהטבע, באתר החברה להגנת הטבע, ‏2023-07-24
רן טמיר

רן טמיר הוא קצין צה"ל בדרגת רב-סרן בדימוס, שכיהן כמפקד יחידת שמשון וכמפקד יחידת מגלן. עם גיוסו לצה"ל בשנת 1978, שובץ בחטיבת גולני והתקבל לפלוגת ההנדסה החטיבתית. טמיר עבר הכשרה כלוחם וקורס מ"כים חי"ר. בהמשך יצא לקורס קצינים. עם סיום הקורס שב לפלוגה כמפקד צוות לוחמים. טמיר לחם כמפקד צוות במלחמת לבנון הראשונה, בין היתר בקרב על הבופור. בהמשך שימש במגוון תפקידי מטה ופיקוד, בהם מפקד פלחה"ן גולני, אותה הוביל בלחימה ברצועת הביטחון בלבנון, וכסמג"ד גדוד 13. לאחר סיום לימודיו במכללה לפיקוד ומטה מונה לסמג״ד מורן. בהמשך מונה למפקד יחידת שמשון, והוביל אותה בלחימה כנגד הטרור הפלסטיני ברצועת עזה. לאחר מכן, בשנים 1991–1992 שימש כמפקד יחידת מגלן. איל דורון, הדס ועופר רגב, "בהשקט ובבטחה - מורשת יחידת מגלן", פורת הוצאה לאור, מאי 2012, עמוד 36. לקראת כנס יחידה, דף הפייסבוק של רן טמיר, ‏ 23.09.2013. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
קיוט (בוטניקה)

קִיּוּט, או בלועזית וֶרנָליזציה (באנגלית: vernalization; בלטינית: vernus, בתרגום חופשי, "אביביות"), הוא התהליך הגורם להתחלת הפריחה של צמחים שמקורם באזורים קרים, על ידי חשיפה ממושכת, לקור של החורף, או קור מלאכותי שווה ערך. קִיּוּט במילון ביולוגיה כללית (תשס"ט), 2009, באתר האקדמיה ללשון העברית ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
ירוחם אולשין

הרב ירוחם אולשין (באנגלית: Yerucham Olshin) הוא ראש ישיבה אמריקאי; אחד מארבעת ראשי ישיבת לייקווד בניו ג'רזי, ונמנה עם חברי מועצת גדולי התורה בארצות הברית. נולד לרב חיים ברוך אולשין ופעסיל, ונישא לשלוה דבורה בתם של הרב דב שוורצמן והרבנית שרה פעשא – בתו של מייסד ישיבת ליקווד הרב אהרן קוטלר. לאחר פטירת דודו הרב שניאור קוטלר בשנת 1982 התמנה יחד עם גיסו הרב ישראל ניומן, ובני דודיו הרב אריה מלכיאל קוטלר והרב דוד שוסטל לעמוד בראשות הישיבה. בסוף שנת הלימודים תשפ"ד החל בנו אהרן למסור שיעורים כלליים בישיבה. תלמידיו הוציאו שתי סדרות ספרים משיעוריו ירח למועדים – סדרת ספרים רבת כרכים על פסח, בין המצרים, ימים נוראים, סוכות, חנוכה. מגד ירחים – 2 כרכים, על פורים ועל חומש בראשית קונטרס 'תורה אור' – על ענייני פסח מספר כתבות על הרב ירוחם אולשין באתר כיכר השבת ירוחם בן חיים ברוך אלשין, דף שער בספרייה הלאומית משה ויסברג, התרגשות בלייקווד: בנו של ראש הישיבה החל למסור שיעור כללי, באתר בחדרי חרדים, 5 באוגוסט 2024 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Holding Out for a Hero

Holding Out for a Hero (בעברית: מחכה לגיבור; נקרא לעיתים בשוגג: I Need a Hero, בגלל השורה הראשונה בפזמון) הוא סינגל שהוקלט על ידי הזמרת הולשית בוני טיילר, מתוך אלבומה השישי, Secret Dreams and Forbidden Fire, והפסקול, Footloose. השיר יצא לאור ב-13 באפריל 1984, כסינגל הראשון והפותח מתוך האלבום, וכסינגל הרביעי מתוך הפסקול. ההפקה האינסטרומנטלית של השיר נוצלה מחדש משיר ישן יותר של ג'ים סטיינמן בשם "Stark Raving Love", שהופיע באלבום Bad for Good. בנוסף, הגיע השיר למקום ה-34 במצעד הבילבורד הוט 100, ולמקום 2 במצעד הסינגלים הבריטי. את השיר כתב והפיק ג'ים סטיינמן ביחד עם דין פיצ'פורד. בשיר הוחלט כי טיילר לא תיקח חלק בהפקה או בכתיבה. ג'ים סטיינמן גויס לעבוד על הפסקול Footeloose, שיצא עבור הסרט פוטלוס, ב-1984. סטיינמן הציע את שמה של טיילר כאשר הוא חיפש זמר שיקליט את השיר. טיילר הקליטה את השיר באולפני פאראמונט, ובשיר נעשה שימוש נרחב במגוון סרטים וסדרות שונות. הווידאו קליפ הנלווה שיצא לשיר, הופק על ידי ג'פרי אבלסון, והיה בבימויו של דאג דאודלה, ועם עזרה של קית' וויליאמס. הקליפ יצא כקליפ השני מתוך הפסקול, כשלפניו יצא הקליפ ל-"Let's Hear It For The Boy". הקליפ מתחיל עם בוני טיילר, כשהיא בורחת מבית בוער; הקליפ מתמקד בעיקר בקרבת הבית הבוער על קצה הגרנד קניון - וברקע יש יריות ומלאכים השרים את השיר. הבוקרים הרעים לבושים בשחור, ובידיהם יש שוטים שבהם הם מאיימים על טיילר. לאחר מכן מגיח ה"גיבור" עליו שרה טיילר. הוא מציל אותה מכנופיית הבוקרים שבאו לחטוף אותה. הגיבור לבוש בבגדים לבנים, וכשהוא מציל את טיילר, הוא רודף אחרי הבוקרים ויורה בהם אך אלו בורחים. השיר היה שיר הנושא של הפסטיגל שהתקיים ב-2005, "גיבור על העולם" - (פסטיגל גיבורי על). השיר מושמע בסרט המוזיקלי "פוטלוס" (1984). בסרט "שרק 2" (2004) ג'ניפר סונדרס שרה את השיר בתפקיד הפיה הסנדקית. בדיבוב העברי שרה את השיר רמה מסינגר. בסרט "צ'יקן ליטל" (2005) דמותו של ראנט החזיר שרה את הפזמון של השיר. השיר מושמע בסרט האנימציה "אנגרי בירדס - הסרט 2" (2019). השיר מושמע בסרט "שהאזאם! 2: זעם האלים" (2023). השיר מושמע בסרט האחים סופר מריו (2023) השיר מושמע בפרק השני של מיני-סדרת הטלוויזיה "לוקי" (2021) ביקום הקולנועי של מארוול. מידע על היצירה "Holding Out for a Hero" באתר מיוזיק בריינז מידע על הקומפוזיציה "Holding Out for a Hero" באתר AllMusic גרסאות נוספות ל"Holding Out for a Hero" באתר SecondHandSongs Bonnie Tyler - Secret Dreams And Forbidden Fire, Discogs (באנגלית) Footloose (1984), נבדק ב-2017-12-04 Bad for Good - Jim Steinman | Songs, Reviews, Credits | AllMusic, AllMusic Faster Than the Speed of Night - Bonnie Tyler : Awards : AllMusic, ‏2012-07-21 Official Singles Chart Top 100 | Official Charts Company, www.officialcharts.com (באנגלית) Holding Out For a Hero - Bonnie Tyler | Song Info | AllMusic, AllMusic Secret Dreams & Forbidden Fire - Bonnie Tyler | Songs, Reviews, Credits | AllMusic, AllMusic xxxMrsTravoltaxxx (2011-05-01), Footloose: Bonnie Tyler - I Need A Hero, נבדק ב-2017-12-04 bonnietylerVEVO (2015-09-14), Bonnie Tyler - Holding Out For A Hero, נבדק ב-2017-12-04 פסטיגל 2005 – "אני גיבור" – HD, בביצוע משתתפי פסטיגל גיבורי-העל "גיבור על העולם" (פסטיגל 2005), וידאו קליפ של השיר באתר יוטיוב (אורך: 3:57), 14 בספטמבר 2013 BRIT Certified, British Phonographic Industry
The Elusive Chanteuse Show

The Elusive Chanteuse Show הוא סיבוב ההופעות השמיני של הזמרת מריה קארי שנועד לקדם את אלבומה ה-12 Me. I Am Mariah... The Elusive Chanteuse. סיבוב ההופעות החל בטוקיו יפן ב-4 באוקטובר 2014 והסתיים באוסטרליה ב-16 בנובמבר 2014. סיבוב ההופעות זכה להצלחה בעיקר בסין שם הזמרת הופיעה 5 פעמים. בדצמבר 2012 המנהל האישי של קארי רנדי ג'קסון אישר שהזמרת תצא לסיבוב הופעות עולמי לאחר שתוציא את אלבומה ה-12 במהלך שנת 2013. לאחר עזיבתה כשופטת בתוכנית "אמריקן איידול" קארי אמרה שהיא התפנתה לסיים דברים אחרונים באלבום ואמרה כי סיבוב ההופעות צפוי להתחיל באוקטובר באסיה. על סיבוב ההופעות אמרה קארי: "אני רוצה לחוות את הספונטניות והרגש שהכנסתי לאלבום הזה על הבמה עם המעריצים שלי. אני לא יכולה להפסיק לכתוב שירים אז אל תתפלאו אם אתם שומעים שיר חדש שכתבתי רק בלילה לפני המופע בעיר שלכם!". אך בעקבות דחיית יציאת האלבום סיבוב ההופעות נדחה לכשנה לאחר מכן לאוקטובר של 2014 והוכרז כי במהלכו קארי תופיע בסין, יפן והפיליפינים בין היתר ובנובמבר הצהירה הזמרת כי תופיע גם באוסטרליה ובניו זילנד. "Mariah Carey Leaving 'American Idol'". Extra (באנגלית). נבדק ב-2017-12-04. Mariah Carey Average Setlists of tour: The Elusive Chanteuse Show | setlist.fm, www.setlist.fm
קיוט

המונח קִיּוּט מתייחס לשני מושגים שונים. האם התכוונתם ל... קיוט (בוטניקה) תרדמת קיץ (גם: קיוט)
מנח

האם התכוונתם ל... מַנָּח (מוזיקה) (אנ') (Position) – בנגינה על כלי מיתר, המיקום היחסי בו מציב המנגן את ידו על הכלי מנח (בוטניקה) (אנ') (Aestivation) – מיקום חלקי הפרח בניצן במצבו הסגור (ה"רדום") מנח (בלשנות) (אנ') (Voice או Diathesis) – היות הפועל פעיל או סביל קולטן מנח או פּרוֹפּריוֹספציה (Proprioception) – חישה עצמית של הגוף ביחס לאיברי גוף אחרים ולמרחב תנוחה (פירושונים) מנחה (פירושונים) מנחת (פירושונים) עמדה (פירושונים) פוזיציה
עקרון ההחלפה של ליסקוב

החלפה הוא עקרון תכנות מונחה עצמים לפיו, בתוכנת מחשב, אם S הוא תת-טיפוס של T, אז אובייקטים מטיפוס T עשויים להיות מוחלפים עם אובייקטים מטיפוס S מבלי לשנות את ההתנהגות של T (נכונות, ביצוע משימות, ועוד).  עקרון ההחלפה של ליסקוב הוא הגדרה מסוימת של קשר בין טיפוסים לתת-טיפוסים שנקרא strong) behavioral subtyping) שהוצג לראשונה ב-1987 על ידי ברברה ליסקוב, וב-1994 יחד עם ג'נט מ. וינג היא ניסחה את העיקרון בתמציתיות על דף נייר כדלקמן: תהי (f(x תכונה שניתן להוכיח את נכונותה עבור אובייקטים x מטיפוס T, ויהי S תת-טיפוס של T, אזי (f(y צריכה להיות נכונה עבור אובייקטים y מסוג S. הרעיון של ברברה ליסקוב לגבי טיפוסיות מגדיר את הרעיון של החלפה עבור אובייקטים; כלומר, אם S הוא תת-טיפוס של T, אזי אובייקטים מטיפוס T בתוכנית עשויים להיות מוחלפים עם אובייקטים מטיפוס S מבלי לשנות את התנהגות התוכנית. רוברט מרטין ניסח את העיקרון בצורה פשוטה יותר: תוכנית שעושה שימוש ביכולת של אובייקט מטיפוס מחלקת-אב חייבת להיות מסוגלת להשתמש באובייקט מטיפוס תת-מחלקה של מחלקת האב, מבלי לדעת שהיא עושה זאת. הדוגמה הקלאסית בה משתמשים בשביל להדגים את העיקרון, היא מחלקה של מלבן, ותת-מחלקה של ריבוע שיורשת ממנה. class Rectangle { virtual void setWidth(int width) { this->width = width; } virtual void setHeight(int height) { this->height = height; } public: int getWidth() { return this->width; } int getHeight() { return this->height; } protected: int width, height; }; עבור מחלקת המלבן, המתודות setWidth ו-setHeight טריוויאליות. לעומת זאת, עבור מחלקת ריבוע, לא נוכל לאפשר רוחב ואורך שונים. class Square : public Rectangle { void setWidth(int width) override { this->width = this->height = width; } void setHeight(int height) override { this->setWidth(height); } }; כעת, משתמש נעזר במחלקות אלו, ואין הוא מודע כלל לכך שאם הוא יעביר אובייקט מטיפוס ריבוע לפונקציה שלו, מאחורי הקלעים מחלקת ריבוע תשנה לו את האורך או הרוחב וההנחה שהוא מניח לגבי שטח הצורה כלל איננה נכונה! int area(Rectangle& rectangle) { return (rectangle.getWidth() * rectangle.getHeight()); } void f(Rectangle& rectangle) { rectangle.setWidth(2); rectangle.setHeight(4); //area(rectangle) == 8 } הבעייתיות במקרה זה נגרמת מכיוון שלא נשמר עקרון ההחלפה של ליסקוב, במחלקה היורשת שינינו את התנהגות הפונקציה כך שכבר לא ניתן להשתמש בה בפונקציות המוגדרות עבור מחלקת האב. לפי עיקרון זה, מחלקת ריבוע לא צריכה לרשת ממחלקת מלבן כיוון שההתנהגות של ריבוע שונה מהתנהגות של מלבן ולא ניתן לקיים אותם כמחלקה ותת-מחלקה. המאמר של רוברט מרטין פוסט של יונתן נקסון בנושא
מורנת שרשרת

מורנת שרשרת (שם מדעי: Echidna catenata) הוא מין של צלופח ממשפחת המורניים המצוי במערב האוקיינוס האטלנטי. היא חיה בסמוך לחופים אך נמצאת גם בכמה איים באוקיינוס. אורך המורנה 40 ס"מ בממוצע אך כמה פרטים הגיעו לאורך של 165 ס"מ. היא בעלת עור כחול עם "שרשראות" צהובות מעליו. פיה ושיניה גדולים ובעלי יכולת נשיכה חזקה. העיניים צהובות. המורנה חיה במערב האוקיינוס האטלנטי מפלורידה וברמודה ועד האיים האנטילים וברזיל אך נמצאה גם בכמה איים ממזרח האוקיינוס האטלנטי כמו אסנשן וכף ורדה. המורנה חיה גם בשוניות ובין סלעים עד עומק 12 מ' אך יכולה להיות גם על חופים רדודים לעומק של 2 מ' או פחות והיא יכולה לזחול על היבשה לפרקי זמן קצרים. מורנות שנתקעות בבריכות סלעים יכולות לשרוד חצי שעה ללא חמצן. זוהי טורפת מארב תוקפנית המחפשת סרטנים לרבות סרטני יבשה, תולעים, דגים אחרים ורכיכות ימיות כמו תמנונים ודיונונים. היא תופסת את הטרף בעזרת שיניה וקורעת אותו לגזרים או בולעת אותו בשלמותו. מדיה וקבצים בנושא מורנת שרשרת בוויקישיתוף מורנת שרשרת, באתר ITIS (באנגלית) מורנת שרשרת, באתר NCBI (באנגלית) מורנת שרשרת, באתר האנציקלופדיה של החיים (באנגלית) מורנת שרשרת, באתר FishBase (באנגלית) מורנת שרשרת, באתר GBIF (באנגלית) מורנת שרשרת באתר הרשימה האדומה של IUCN
The Sweet Sweet Fantasy Tour

The Sweet Sweet Fantasy Tour הוא סיבוב ההופעות התשיעי של הזמרת-יוצרת האמריקאית מריה קארי אשר נועד לקדם את סדרת הדוקו שלה "Mariah's World" אשר משודרת בערוץ E!. כמו כן, ביצעה קארי במהלך סיבוב ההופעות מחצית מלהיטיה. ההופעה אשר הייתה צריכה להתקיים ב-27 במרץ 2016, בבריסל שבבלגיה, בוטלה בעקבות פיגועי מרץ 2016 בבריסל. סיבוב ההופעות החל בסקוטלנד ב-15 במרץ 2016 והסתיים בהוואי ב-26 בנובמבר 2016 כאשר במהלך סיבוב ההופעות הופיעה באירופה, אפריקה, צפון אמריקה ואמריקה הלטינית. זו הייתה הפעם הראשונה מזה 13 שנים בה הזמרת ביקרה באירופה וגם הפעם הראשונה שלה מזה כמעט 20 שנה בה הופיעה בהוואי. רשימת השירים של סיבוב ההופעות הייתה בעצת המעריצים וכללה שירים שמריה לא ביצעה קודם לכן בסיבובי הופעות שלה כמו "Loverboy", "Against All Odds (Take a Look at Me Now)" ו-"I Know What You Want". "(Fantasy (Def Club Mix" "Emotions" "My All" "Always Be My Baby" "I'll Be There" "Rock with You" (בשיתוף טריי לורנז) "Touch My Body" מחרוזת: "I Know What You Want" "Obsessed" "It's Like That" "Shake It Off" "Loverboy" "Heartbreaker" "Against All Odds (Take a Look at Me Now)" "One Sweet Day" "When You Believe" "Hero" "We Belong Together" "Without You" "Butterfly" (קטע סיום) הערות: "Against All Odds (Take a Look at Me Now)" ו-"One Sweet Day" לא בוצעו בלוקסמבורג ובמינכן שבגרמניה "Against All Odds (Take a Look at Me Now)" לא בוצע גם בפריז ובווינה "Fly Like a Bird" בוצע במקום "Against All Odds (Take a Look at Me Now)" בקייפטאון "Don't Forget About Us" בוצע במקום "Against All Odds (Take a Look at Me Now)" בדרבן וביוהנסבורג "(Fantasy (Def Club Mix" "Emotions" "Always Be My Baby" "Without You" "My All" "I'll Be There" "Rock with You" (עם טריי לורנז) "Touch My Body" מחרוזת: "I Know What You Want" "Honey" "Breakdown" "Obsessed" "It's Like That" "Loverboy" "Heartbreaker" "Babydoll" "Against All Odds (Take a Look at Me Now)" "I Still Believe" "We Belong Together" "Hero" "Butterfly" (קטע סיום) הערות: "Against All Odds (Take a Look at Me Now)" לא בוצע במקסיקו סיטי "(Fantasy (Def Club Mix" "Emotions" "Vision of Love" "Always Be My Baby" "Infamous" "Beautiful#" "Rock with You" (עם טריי לורנז) "Touch My Body" מחרוזת: "I Know What You Want" "Honey" "Breakdown" "Obsessed" "It's Like That" "Loverboy" "Heartbreaker" "Honey" "Don't Forget About Us" "We Belong Together" "Hero" "Hero" (קטע סיום) PollstarPro: Home - Welcome to PollstarPro!, www.pollstarpro.com Mariah Carey Cancels Brussels Show Due to Safety Concerns, Billboard Mariah Carey Cancels Most of Her Latin America Tour, Billboard
כריש קצר-גף

כריש קצר-גף (שם מדעי: Carcharhinus brevipinna) הוא מין של דג סחוס ממשפחת הכרישיים המצוי לאורך הימים הטרופיים והממוזגים, למעט במערב האוקיינוס השקט. אורכו של כריש זה 2–3 מטר ומשקלו 56–90 ק"ג. הוא בעל ראש מחודד. צבעו העליון אפור, התחתון בהיר והסנפירים שחורים. הסנפירים שלו כהים וצורתם כשל משולש. כריש זה מצוי בעיקר בימים רדודים בעיקר לאורך החופים עד נמצא גם במים עמוקים יותר. הוא שוחה בחבורות גדולות, לעיתים גם עם כרישים שחורי-שוליים. הוא צד דגים ודיונונים ולעיתים מקפץ מעל פני המים בטירוף האכילה. במין זה הנקבות משריצות צאצאים חיים. הוא איננו מסוכן לאדם אך עלול להיות תוקפני בעת טירוף אכילה. מדיה וקבצים בנושא כריש קצר-גף בוויקישיתוף כריש קצר-גף, באתר ITIS (באנגלית) כריש קצר-גף, באתר NCBI (באנגלית) כריש קצר-גף, באתר Animal Diversity Web (באנגלית) כריש קצר-גף, בבסיס הנתונים ARKive (באנגלית) כריש קצר-גף, באתר FishBase (באנגלית) כריש קצר-גף, באתר GBIF (באנגלית) כריש קצר-גף באתר הרשימה האדומה של IUCN